《太松场俞少府归隐》
明代·乌斯道

处处妖氛涨碧天，抱琴归去卧林泉。词人未献河清颂，国赋犹尊海玉篇。

月到金池空似旧，花连铁瓮得如前。野人亦有云林兴，又向江城过一年。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。